1997D0462 — SK — 02.08.2001 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 27. júna 1997 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS týkajúcej sa panelov na báze dreva (Text s významom pre EHP) (97/462/ES) (Ú. v. ES L 198, 25.7.1997, p.27)

Zmenené a doplnené:









▼B

ROZHODNUTIE KOMISIE

z 27. júna 1997

o postupe preukazovania zhody stavebných výrobkov podľa článku 20 ods. 2 smernice Rady 89/106/EHS týkajúcej sa panelov na báze dreva

(Text s významom pre EHP)

(97/462/ES)







KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky ( 1 ), zmenenú a doplnenú smernicou č.93/68/EHS ( 2 ), najmä na jej článok 13 ods. 4, keďže sa požaduje, aby Komisia podľa článku 13 ods. 3 smernice 89/106/EHS vybrala z dvoch postupov preukazovania zhody výrobku „najmenej závažný postup prichádzajúci do úvahy v súlade s bezpečnosťou“; keďže to znamená, že je potrebné rozhodnúť, či pre daný výrobok alebo skupinu výrobkov je systém vnútropodnikovej kontroly, za ktorý je zodpovedný výrobca, nevyhnutnou a postačujúcou podmienkou na preukázanie zhody, alebo z dôvodov spojených s plnením kritérií uvedených v článku 13 ods. 4 je potrebné zapojenie schváleného certifikačného orgánu; keďže článok 13 ods. 4 požaduje, aby postup takto určený bol uvedený v pokynoch a v technických špecifikáciách; keďže je preto potrebné definovať pojem „výrobky alebo skupina výrobkov“ pre použitie v pokynoch a v technických špecifikáciách; keďže dva postupy uvedené v článku 13 ods. 3 sú podrobne opísané v prílohe III smernice 89/106/EHS; keďže je preto potrebné jasne určiť metódy, akými sa musia tieto dva postupy uplatňovať, s ohľadom na prílohu III pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v písm. a) článku 13 ods. 3 zodpovedá systémom stanoveným v prvej možnosti bez priebežného dohľadu, druhej a tretej možnosti bodu ii) časti 2 prílohy III a postup uvedený v písmene b) článku 13 ods. 3 zodpovedá postupom v bode i) časti 2 prílohy III, a v prvej možnosti s priebežným dohľadom bodu ii) časti 2 prílohy III; keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE:







Článok 1

Zhoda výrobkov a skupín výrobkov stanovených v prílohe I sa musí preukazovať postupom, pri ktorom k vnútropodnikovej kontrole výroby vykonávanej výrobcom, do preukazovania zhody a dohľadu nad kontrolou výroby, je výrobok v súlade s príslušnými technickými špecifikáciami.

Článok 2

Zhoda výrobkov a skupín výrobkov stanovených v prílohe I sa musí preukazovať postupom, pri ktorom k vnútropodnikovej kontrole výroby vykonávanej výrobcom, do preukazovania zhody a dohľadu nad kontrolou výroby alebo výrobkom samotným, je zapojený ešte schválený certifikačný orgán.

Článok 3

Postup preukazovania zhody stanovený v prílohe III musí byť uvedený v pokynoch pre zosúladenie noriem.

Článok 4

Toto rozhodnutie je adresované členským štátom.









PRÍLOHA I

Povrchovo neupravené, upravené a dyhované alebo povlakom potiahnuté panely na báze dreva Euroclass ►M1 A1 ( 3 ), A2 (3) , B (3) , C (3) , D, E, (A1 až E) ( 4 ), F ◄ pre nenosné prvky určené na použitie v interiéroch alebo na vonkajšie použitie.









PRÍLOHA II

Povrchovo neupravené, upravené a dyhované alebo povlakom potiahnuté panely na báze dreva pre nosné prvky určené na použitie v interiéroch alebo na vonkajšie použitie.

Povrchovo neupravené, upravené a dyhované alebo povlakom potiahnuté panely na báze dreva Euroclass ►M1 A1 ( 5 ), A2 (5) , B (5) , C (5) ◄ pre nenosné prvky určené na použitie v interiéroch alebo na vonkajšie použitie.









PRÍLOHA III

SKUPINA VÝROBKOV

PANELY NA BÁZE DREVA (1/2)

Postupy preukazovania zhody

Pre nižšie uvedený(é) výrobok(y) a ich predpokladané použitie(ia) sa požaduje od CEN/Cenelec (Európsky výbor pre normalizáciu/Európsky výbor pre elektrotechnickú normalizáciu), aby špecifikovali nasledovné postupy preukazovania zhody v príslušnej zosúladenej norme(ách):







Výrobok(y) Predpokladané použitie(a) Stupeň(ne) alebo trieda(y) odolnosti proti ohňu Postup preukazovania zhody povrchovo neupravené, upravené a dyhované alebo povlakom potiahnuté panely na báze dreva na nosné prvky určené na vnútorné alebo vonkajšie použitie ►M1 A1 (1), A2 (1), B (1), C (1) ◄ 1 (4) __ ►M1 A1 (2), A2 (2), B (2), C (2), D, E, (A1 až E) (), F ◄ __ 2 + (5) (1) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov). ◄ (2) ►M1 Výrobky/materiály, na ktoré sa nevzťahuje poznámka 1 pod čiarou. ◄ (3) Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES). (4) Systém 1: pozri prílohu III, bod 2 i) smernice 89/106/EHS, bez auditorského skúšania vzoriek. (5) Systém 2+: pozri prílohu III, 2 ii) smernice 89/106/EHS, prvú možnosť, v ktorej sa hovorí o certifikácii kontroly továrenskej produkcie vo výrobni autorizovanou inštitúciou na základe počiatočnej inšpekcie výrobne a spôsobu kontroly vo výrobni, ako aj sústavného dozoru, hodnotenia a schvaľovania kontroly továrenskej výroby.

Technické podmienky systému by mali byť také, aby sa dal realizovať aj vtedy, keď funkcia niektorej vlastnosti nemusí byť určená, pretože aspoň jeden členský štát nemá z právneho hľadiska žiadne požiadavky na túto vlastnosť (pozri článok 2 ods. 1 smernice č. 89/106/EHS a, ak je to vhodné, klauzulu 1.2.3 interpretačných dokumentov). V takých prípadoch overovanie danej vlastnosti nesmie byť výrobcovi uložené, ak si on sám neželá v tomto ohľade oznámiť funkciu výrobku.

SKUPINA VÝROBKOV

PANELY NA BÁZE DREVA (2/2)

Postupy preukazovania zhody

Pre nižšie uvedený výrobok(y) a ich predpokladané použitie(ia) sa požaduje od CEN/Cenelec (Európsky výbor pre normalizáciu/Európsky výbor pre elektrotechnickú normalizáciu), aby špecifikovali nasledovné postupy preukazovania zhody v príslušnej zosúladenej norme(ách):







Výrobok(y) Predpokladané použitie(a) Stupeň(ne) alebo trieda(y) odolnosti proti ohňu Postup preukazovania zhody povrchovo neupravené, upravené a dyhované alebo povlakom potiahnuté panely na báze dreva na nenosné prvky určené na vnútorné alebo vonkajšie použitie ►M1 A1 (1), A2 (1), B (1), C (1) ◄ 1 (4) — ►M1 A1 (2), A2 (2), B (2), C (2), D, E ◄ — 3 (5) — ►M1 (A1 až E) (3), F ◄ — 4 (6) (1) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov). ◄ (2) ►M1 Výrobky/materiály, na ktoré sa nevzťahuje poznámka 1 pod čiarou. ◄ (3) Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES). (4) Systém 1: pozri prílohu III, bod 2i) smernice 89/106/EHS, bez auditorského skúšania vzoriek. (5) Systém 3: pozri prílohu III, bod 2 ii) smernice 89/106/EHS, druhú možnosť. (6) Systém 4: pozri Prílohu III, bod 2 ii) smernice 89/106/EHS, tretiu možnosť.

Technické podmienky systému by mali byť také, aby sa dal realizovať aj vtedy, keď funkcia niektorej vlastnosti nemusí byť určená, pretože aspoň jeden členský štát nemá z právneho hľadiska žiadne požiadavky na túto vlastnosť (pozri článok 2 ods. 1 smernice 89/106/EHS a, ak je to vhodné, klauzulu 1.2.3 interpretačných dokumentov). V takých prípadoch overovanie danej vlastnosti nesmie byť výrobcovi uložené, ak si on sám neželá v tomto ohľade oznámiť funkciu výrobku.